 KVZ iliyopanda Ligi Kuu msimu huu iliandika bao la kwanza dakika ya 35, mfungaji akiwa Salum Songoro katika mchezo huo uliofanyika Uwanja wa Amaan, mjini hapa.KMKM inayofundishwa na Ali Bushiri `Bush’ ilijaribu kufurukuta kutaka kusawazisha, lakini umaliziaji haukuwa mzuri kwa kushindwa kulenga lango ama kupiga mikwaju dhaifu iliyodakwa na kipa.Hata hivyo, juhudi za KMKM zilikwama dakika ya 89 wakati KVZ ilipoandika bao la pili mfungaji akiwa Suleiman Hassan, bao ambalo lilionekana kuwakatisha tamaa KMKM.Kutokana na matokeo hayo, KVZ imefikisha pointi 33 na inashika nafasi ya pili katika msimamo wa ligi hiyo inayoongozwa na JKU, wakati KMKM yenye pointi 27 ipo nafasi ya nne.